**30.09.2020 535/73-VI**

**Нұр-Сұлтан қаласының Төтенше жағдайлар**

**департаментінің табиғи және техногендік**

**сипаттағы төтенше жағдайлардың алдын**

**алу және оларды жою, елорда аумағында**

**өрт қауіпсіздігін қамтамасыз ету бойынша**

**атқарып жатқан жұмыстары туралы**

Нұр-Сұлтан қаласының мәслихаты «ҚР ІІМ Төтенше жағдайлар комитетінің Нұр-Сұлтан қаласының Төтенше жағдайлар департаменті» ММ бастығы  
Б.М. Сыздықовтың «Нұр-Сұлтан қаласының Төтенше жағдайлар департаментінің табиғи және техногендік сипаттағы төтенше жағдайлардың алдын алу және оларды жою, елорда аумағында өрт қауіпсіздігін қамтамасыз ету бойынша атқарып жатқан жұмыстары туралы» баяндамасын тыңдап әрі талқылағаннан кейін, Нұр-Сұлтан қаласының Төтенше жағдайлар департаменті (бұдан әрі – Департамент) өрт қауіпсіздігі және азаматтық қорғаныс саласындағы азаматтық қорғау және бақылау саласындағы мемлекеттік саясатты жүзеге асырып жатқандығын атап өтті.

Департаменттің құрылымына 4 төтенше жағдайлар басқармасы,   
11 жауынгерлік өрт сөндіру бригадасы, техникаға қызмет көрсететін өрт сөндіру қызметі және авариялық-құтқару материалдары қоймаларын қорғауға арналған өрт сөндіру қызметі, аса маңызды объектілерді қорғау отряды, жедел құтқару отряды және «Апаттар медицинасы орталығы» мемлекеттік мекемесінің филиалы кіреді.

Күн сайын 300-ге жуық жеке құрам және 45 бірлік өртке қарсы және құтқару техникасы жауынгерлік кезекшілікті қабылдайды.

Апаттық-құтқару жұмыстарын жүргізу үшін орта есеппен тәулігіне елордада 12 жедел шақыртулар жүзеге асырылады, оның 7-8– өртті сөндіру, 4-5– құтқару жұмыстары.

Құтқару бөлімшелері авариялық-құтқару жұмыстары мен шұғыл жұмыстарға 23 мың шақыртулар жасалады, бұл ретте 2322 адам құтқарылды, 8090 адам эвакуацияланды, 613 зардап шеккендерге алғашқы медициналық көмек көрсетілді.

Осы жылы өрттен 69 адам құтқарылды, су айдындарындағы 6 адам, 1088 адам қар көшкіндерінен эвакуацияланды және 270 техника шығарылды.

Өрт қауіпсіздігінің алдын алу мақсатында соңғы бес жылда 9387 тексеру жүргізіліп, онда 31 452 заң бұзушылық анықталды. Азаматтық қорғаныс шебінде   
67 субъект тексерілді, оның 14-інде 38 бұзушылық анықталды, оларды жою бойынша нұсқаулар берілді. Анықталған заң бұзушылықтар үшін 4588 жеке және заңды тұлға 150 миллион теңгеден астам сомаға әкімшілік жауапкершілікке тартылды.

Халыққа шұғыл ақпараттарды жедел жеткізу, сондай-ақ азаматтық қорғау саласындағы білімді насихаттау мақсатында Департаменттің телеграмм-арнасы ағымдағы жылдың 1 қыркүйегінен бастап іске қосылды.

Алаш тасжолының бойында өрт сөндіру депосының құрылысы жергілікті бюджет есебінен аяқталды, 3 өрт сөндіру депосының («Көктал» ТА, «Ильинка» ТА, №28 көшедегі жаңа теміржол станциясының жанында) құрылысының жобалық-сметалық құжаттарын әзірлеу басталды.

Департамент тұрақты негізде елорда аумағында төтенше жағдайлар қаупі мен олардың салдарын азайту үшін алдын алу шараларының кешенін жүргізеді.

Азаматтық қорғау саласындағы бірыңғай мемлекеттік саясатты қалыптастыру және жүзеге асыру бойынша ұсыныстар әзірлеу мақсатында Төтенше жағдайлардың алдын алу және жою жөніндегі комиссия құрылды.

Елорданың Жергілікті полиция қызметімен бірге өрттер мен түтіннен уланудың алдын алу мақсатында тұрғындарға өрт қауіпсіздігі туралы жадынамалар ұсыныла отырып, қаланың жеке тұрғын үй секторының ауласын айналып тексеріп өту жұмыстары жүргізілуде.

Өрттердің негізгі себептері электр жабдықтарын монтаждау және техникалық пайдалану ережелерін, пештерді жобалау мен пайдалану кезіндегі өрт қауіпсіздігін бұзу болып табылады.

Төтенше жағдайлардың қаупін азайту үшін қалалық атқарушы органдармен бірлесіп, халықтың әлеуметтік осал топтары азаматтарының үйлеріне 1255 датчик, яғни газ бен түтінді анықтағыш қондырғылар орнатылды.

Орман-дала өрттерінің болуы мүмкін ошақтарын жанудың бастапқы кезеңінде жедел жою бойынша шаралар қабылдануда, қаланың коммуналды ұйымдарымен бірге қала шекараларының периметрі бойынша жылжымалы ұтқыр посттар орнатылды, 10 бақылау мұнарасынан бақылау жүргізіліп, көп қабатты тұрғын үйлерге 32 бейнекамера орнатылды.

Азаматтық қорғаныс объектілерін ескерту бойынша жүйелі және мақсатты жұмыстар жүргізілуде және санатталған ұйымдардың паналау орындарына кешенді зерттеу жүргізілді.

Көкшетау техникалық институтымен бірге каркасты-модульдік типтегі жылжымалы паналау орыны жобалануда, бұл оларды күтіп ұстауға іс жүзінде қаржылық шығындарды қажет етпейді.

Сонымен бірге, Нұр-Сұлтан қаласының Төтенше жағдайлар департаментінің табиғи және техногендік сипаттағы төтенше жағдайлардың алдын алу және оларды жою, елорда аумағында өрт қауіпсіздігін қамтамасыз ету бойынша атқарып жатқан жұмыстары мәселелерінде шешілмеген сұрақтар бар екендігі атап өтіледі.

Өрт сөндіру деполарының тапшылығы өртті сөндірудің тиімділігіне және оның салдарына теріс әсер етеді, өрт сөндіру командаларының нақты келу уақыты қала үшін белгіленген нормативтен (10 минуттан аспауы тиіс) 5-6 минутқа асып түседі.

Стандарт бойынша елордада 30 өрт сөндіру депосы жұмыс істеуі керек, бірақ тек 11 жауынгерлік өрт сөндіру бөлімі бар және №12 көшеде 2012 жылдан бері құрылысы аяқталмаған өрт сөндіру депосы бар, ол өрт сөндіру бөлімдерінің жоқтығынан Өндірістік парктің аумағында және қаланың оңтүстік-шығыс бөлігіндегі алты тұрғын аудандарда өртті тез сөндіру үшін жұмыс істеуге мәжбүр екендігі айта кету керек.

Гарнизон техникалық жабдықтардың жетіспеушілігін және қолданыстағы машиналар мен жабдықтарды кезең-кезеңімен жаңарту қажеттілігін сезінуде.

Қызмет етудегі 168 өрт-құтқару техникасының 119-ы (53%) ауыстыруды қажет етеді.

Тұрғын үй ғимараттарын жобалау немесе салу кезінде жасалған құрылыс нормалары мен өрт қауіпсіздігі талаптарының өрескел бұзылуы тұрғын үй-жайларда өрт қаупін арттырады.

Бүгінгі күні Нұр-Сұлтан қаласында 9 көп қабатты тұрғын үй (Қосшығұлұлы, көшесі, 20 және 21 мекенжайларындағы тұрғын үй кешені, Көркем», «ЕхроTower», «Зам-Зам», «Алтын Шар», «Гранд Астана», «Азия плюс», «Бакыт Премиум») өрт қауіпсіздігін өрескел бұза отырып салынған және пайдаланылуда.

Өртке және оның салдарына уақытылы ден қоймау себебі көбіне дұрыс қойылмаған көлік құралдары немесе жол жиегінде қалдырылған көлік құралдары, автокөліктердің үйлердің ішкі алаңдарына қойылуы - мұның барлығы өрт сөндіру машиналарының тұрғын үйлердің аумағына кіруін қиындатады.

Елорда тұрғындарының едәуір бөлігі саяжайларда, өз бетінше салынған жатақханаларда, уақытша күркелерде тұрады, оларды салу кезінде өрт қауіпсіздігінің қарапайым стандарттары сақталмайды, әр түрлі жанғыш материалдар мен қатты отынды, қолдан жасалған жылыту құрылғылары пайдаланылады, уақытша схемаға сәйкес тартылған электр сымдары қолданылады, ал бұлардың барлығы өрт кезінде қауіпті улы газдар шығаратын материалдар.

Қалада түтіннен улану жағдайлары жыл сайын артып келеді (орта есеппен жыл сайын 56 адам, оның 26-сы балалар). Түтіннен уланудың негізгі себептері – тазартылмаған мұржалар, пеш конструкциясындағы жарықтар мен күйіп қалулар және пештің саңылауларын ашық қалдыру.

«Жасыл белдеу» аумағында болуы мүмкін орман-дала өрттерінің ошақтарын жедел жою үшін орман өрт сөндіру бекетін салу қажет.

Елордада Есіл өзенінің жағасын, оған іргелес аумақты және жақын елді мекендерді су басу қаупі сақталуда.

Бүгінгі күнге дейін Есіл өзенінің арнасының көтеру қабілетін арттыру жөніндегі шаралар жеткіліксіз жүргізілуде.

Бейсекова көшесінің бойында (6-кезек, 7,1 км) көпір артындағы өзен арнасын реконструкциялау әлі басталған жоқ (жобалық-сметалық құжаттама әзірленді).

Қала аумағынан судың қауіпсіз өтуі үшін Есіл өзенінің арнасын қаланың төменгі жағынан Ақмола облысының аумағы арқылы 70-80 км қашықтықта түзеу және тереңдету қажет және қорғаныш бөгетінің судың ұзақ уақыт сақталуын

болдырмау үшін апатты төгінді және салалық каналы бар қорғаныс бөгетін қайта құру қажет.

Қар түрінде жаңбырдың көп түсуіне байланысты қаланың қолданыстағы нөсерлі-кәріз жүйесі суды бұрып алып кете алмайды, бұл кейбір көшелерді үнемі су басуға әкеледі немесе қала инфрақұрылымын толығымен дерлік тоқтатады.

Қала аумағында су айдындарында демалуға қол жетімді және қауіпсіз орындардың болмауы адамдардың өліміне себеп болады. Мәселен, соңғы бес жылда шомылуға арнайы анықталмаған жерлерде 62 адам қайтыс болды, оның 15-і балалар.

Төтенше жағдайлар кезіндегі қалалық қызметтердің қызметін үйлестіру үшін жұмыс істеп тұрған Дағдарыс орталығы (бұдан әрі – Дағдарыс орталығы) жаңғыртуды қажет етеді. Дағдарыс орталығының аумағы жедел штабтың және төтенше жағдайлардың алдын алу және жою жөніндегі комиссияның барлық мүшелерін орналастыруға мүмкіндік бермейді.

Қауіпті жүктерді теміржол көлігімен тасымалдау кезінде адамдардың өліміне жол бермеу үшін радиациялық, жарылғыш және химиялық қауіпті жүктері бар жүк пойыздары үшін айналма теміржол желісін салу қажет.

Баспананың болмауы және жалақының төмен болуына байланысты кадрлардың ауысуы байқалады, Департамент қызметкерлері жұмыстан шығып кетеді немесе оларға қызметтік тұрғын үй берілетін басқа мемлекеттік органдарға ауысады. Азаматтық қорғаныс қызметкерлері іс жүзінде тұрғын үйді жалдау үшін өтемақы берілмеген құқық қорғау органдарының жалғыз өкілдері болып табылады.

Жоғарыда баяндалғанды ескере келе, Нұр-Сұлтан қаласы мәслихатының сессиясы мынадай **ШЕШІМ ҚАБЫЛДАДЫ:**

1. «Нұр-Сұлтан қаласының Төтенше жағдайлар департаментінің табиғи және техногендік сипаттағы төтенше жағдайлардың алдын алу және оларды жою, елорда аумағында өрт қауіпсіздігін қамтамасыз ету бойынша атқарып жатқан жұмыстары туралы» баяндамасы назарға алынсын.

2. Нұр-Сұлтан қаласының әкімдігіне:

жобаланған үш өрт сөндіру бекетінің құрылысына 48 бірлік техника сатып алуға, Дағдарыс орталығын жаңартуға, айналма теміржол, азаматтық қорғаныс құрылыстарын салуға және «Құтқарушылар үйлері» азаматтық қорғау қызметкерлері үшін көп пәтерлі тұрғын үйлер салуға қаражат бөлу мүмкіндігін зерделеу және қарастыру;

қаладағы өрт сөндіру бөлімдерінің санын белгіленген нормаға дейін жеткізу мақсатында өрт деполарын салуды қаржыландыру мәселелерін қарастыру;

мемлекеттік-жекешелік әріптестік арқылы өрт сөндіру деполары ретінде пайдалануға жарамды коммерциялық ғимараттарды жалға беруді қарастыру;

№№7, 16 өрт сөндіру бөлімдері ғимаратының орталықтандырылған жылу, сумен жабдықтау, кәріз желілеріне қосылатын кірме жолдарды ұйымдастыру немесе оларды сүру және олардың орнына барлық орталық коммуникацияларды қосумен өрт сөндіру бекеттерінің жаңа ғимараттарын салу мүмкіндігін қарастыру;

№10 өрт сөндіру бекетін бұзу және оның аумағында 2 шығу жолы бар модульдік типтегі өрт сөндіру депосын және Құтқарушылар үйін салу туралы мәселені қарастыру;

қала аумағын 100% қамту үшін мемлекеттік органдар мен халыққа азаматтық қорғаныс туралы хабарлама жүйесін құруды қаржыландыру мәселесін қарастыру;

абоненттер жедел ақпарат ала алатын, оның көмегімен Департаменттің ақпараттық-анықтамалық базаларына қол жетімді мобильді қосымша әзірлеу;

Бейсекова көшесінің бойындағы өзен арнасын қалпына келтіру және Есіл өзенінің арнасын өткізу қабілетін арттыру мақсатында жер учаскелерін уақтылы алып қою мәселесін пысықтау;

жергілікті бюджет есебінен ғимараттардың қасбеттерін жанғыш материалдардан бөлшектеу мәселесін зерттеу;

мақсаты бойынша пайдаланылмаған және құрылыс нормаларына, қауіпсіздік талаптарына сәйкес келмейтін жеке ғимараттарда азаматтардың тұруына және тіркелуіне тыйым салу механизмін әзірлеу;

жобалау кезінде немесе құрылыс кезінде жол берілген құрылыс нормалары мен өрт қауіпсіздігі талаптарының өрескел бұзылу фактілерін анықтау мақсатында пайдалануға берілген объектілерді бақылау механизмін әзірлеу;

бөлме газбен ластанған кезде газ беруді тоқтататын электромагнитті клапандармен бұғатталған метан мен көміртегі оксиді үшін газбен ластану туралы дабылдарды міндетті түрде орнатуды қамтамасыз ететін нормалардың сақталуын бақылауды қамтамасыз ету;

көп қабатты үйлерде өрттен қорғау жүйелерінің тиісті қызмет көрсетуін қамтамасыз ету;

тұрғындардың әлеуметтік осал топтарының үйлерінде және пәтерлерінде жергілікті бюджет есебінен газ бен түтінді анықтағыш датчиктерді орнатуды қамтамасыз ету;

мемлекеттік-жекешелік әріптестік шеңберінде Департамент қызметкерлері үшін көп қабатты «Құтқарушылар үйлері» құрылысын, соның ішінде жобаланған өрт сөндіру топтарының жер учаскелерін де салу мәселесін зерттеу;

Төтенше жағдайлар департаментінің қызметкерлерін жерді алу кезеңінде және объектілерді қабылдауға дейін барлық төтенше жағдайлардың алдын алу және инженерлік-техникалық азаматтық қорғаныс іс-шараларының барлық төтенше жағдайлардың алдын алу стандарттарының сақталуын бақылау мақсатында, аяқталған құрылыс объектілерін қабылдау жұмыс комиссияларының құрамына енгізу туралы мәселені пысықтау;

барлық көп пәтерлі тұрғын үйлердің ішкі аудандарында автокөліктердің тұруына тыйым салу үшін тұрғын үйлерге іргелес жерлерде қосымша тұрақтар мен автотұрақтар салу мәселесін қарастыру;

халықтың барлық топтары үшін жыл бойына белсенді пайдалану мүмкіндігімен ақысыз қалалық жағажайлар құру бойынша шаралар қабылдау;

«Казпромхолод» ЖШС-нің химиялық қауіпті нысанын қауіпсіз реактивке ауыстыруды қамтамасыз ету;

жазда қаланың қажеттіліктері үшін кейіннен су жинай отырып, қар ерітетін станциялардың саны мен қуатын арттыру ұсынылсын.

3. Нұр-Сұлтан қаласының Төтенше жағдайлар департаментіне:

өрт қауіпсіздігі және азаматтық қорғаныс стандарттары талаптарының сақталуына бақылауды күшейту, ұйымдар қызметіндегі тәуекел дәрежесін алдын ала анықтау, азаматтық қорғау саласындағы профилактикалық іс-шаралардың алдын алу және жүзеге асыруға уақтылы шаралар қабылдау, өрт қауіпсіздігі жүйелері мен жабдықтарын жарамды күйде ұстау және тұрғын халықты оқыту;

төтенше жағдайлардың алдын алу, төтенше жағдайлардан зардап шеккен азаматтарды қорғау, өрттен денсаулыққа, азаматтардың мүлкіне және шаруашылық объектілеріне келтірілген зиянды өтеу тәртібі туралы халықты хабардар ету;

төтенше жағдайларға уақтылы және тиімді ден қою, төтенше жағдайлар қаупін азайту, адамдардың өмірі мен денсаулығын сақтау және материалдық шығындардың мөлшерін азайту бойынша іс-шаралар жүргізу ұсынылсын.

4. Нұр-Сұлтан қаласы мәслихатының заңдылық, құқық тәртібі және қоғаммен жұмыс жасау мәселелері жөніндегі тұрақты комиссиясы 3 өрт сөндіру депосының («Көктал» ТА, «Ильинка» ТА, №28 көшедегі жаңа теміржол станциясының жанында) салынуына бақылауды қамтамасыз ету ұсынылсын.

5. Осы шешімнің орындалуын бақылау Нұр-Сұлтан қаласы мәслихатының заңдылық, құқық тәртібі және қоғаммен жұмыс жасау мәселелері жөніндегі тұрақты комиссиясына жүктелсін.

**Нұр-Сұлтан қаласы мәслихаты**

**сессиясының төрайымы**  **З. Жүсіпова**

**Нұр-Сұлтан қаласы**

**мәслихаты хатшысының м.а. М. Шайдаров**